”Gestul unui ales al poporului român de a compara cei mai importanți parteneri ai României, SUA, Germania, Austria și Olanda, cu niște gândaci ne arată, din păcate, cât de jos este nivelul celor de la PSD. Mai mult chiar, Liviu Marian Pop nu își recunoaște grava eroare, nu își cere scuze și continuă să fie sfidător, fără să conștientizeze că poate pune în pericol relații importante cu parteneri stratetigi ai României”, declară deputatul PNL Pavel Popescu.





Acesta consideră că cei de la PSD ar trebuie să se dezică de comportamentul senatorului social democrat, care a jignit într-un mod inacceptabil unii dintre cei importanți parteneri occidentali ai României și că nu mai trebuietolerat ”un asemenea personaj nociv, care printre altele a contribuit și la declinul calității învățământului din România, cea mai recentă dovadă fiind erorile descoperite în manualele școlare care au fost tipărite la Editura UNICĂ, neconstituțională de altfel”.







”Ca o scurtă concluzie aș spune: Strict ca mărime, o țară nu poate fi un gândac când tu ești un bou. Am citit asta în manualul unic! Demisia Liviu Marian Pop!”, incheie Pavel Popescu.



